En hjemmeside opfordrer vælgere til at annoncere mod regeringen. Ved at samel sponsorer kan de private sikre sig spalteplads i aviserne. En af dem der har valgt at forsøge er Aviaja Eisenhardt fra Vadum, der er social- og sundhedshjælper. - Den regering vi har nu, har ikke afsat nok penge til social- og ældreområdet. Der er simpelthen ikke hænder nok. Derfor vil jeg gerne annoncere så jeg kan få befolkningen til at stemme på en ny regering, siger hun. Birgitte Josefsen der er Venstres sundhedsordfører hilser initiativet velkomment. - Lige nu er det cirka halvdelen af befolkningen, som synes vi gør det godt og den anden halvdel synes, vi er for dårlige. Jeg synes, det er godt, at man bruger sin grundlovssikrede ret til at ytre sig. Men jeg vil gerne understrege, at vi faktisk har afsat flere penge til området, siger hun. Aviaja Eisenhardt giver hende ret. - Der er flere penge, men de går til vore ledere og de ufaglærte, der snart får en bedre løn end de uddannede. Det er ikke godt nok, derfor vil jeg gerne opfordre til at man tager stilling.

Opsummering:
Hjemmeside opfordrer vælgere til at annoncere mod regeringen